Kiil (laevandus)
Kiil (hollandi keeles kiel, ladina keeles Carina) ehk puulaevade ajastul laeva või paadi emapuu on aluse põhitala(d), mis laevaehitusel esimesena staaplil või kuivdokis paigaldatakse. Ülejäänud osad, näiteks kereplaadid või kaared, kinnitatakse emapuu külge. Emapuu mahapanek on tava järgi tähtis sündmus, võrreldav maja nurgakivi panekuga. Rahvusvahelistes laevanduskonventsioonides on laeva kiilupaneku kuupäev see, millest alates kohaldatakse laevale üht või teist reeglit.